Skifterettens kendelse om gældssanering i forbindelse med konkurs, hvor ansøger har anvendt sort arbejdskraft, ophæves
Ret: Østre Landsret (2. instans)
Faggruppe: Civilsag — Visse kæresager
Sagsemner: Konkurs og anden insolvens;

UDSKRIFT
AF

ØSTRE LANDSRETS RETSBOG
____________

Den 11. februar 2009 holdt Østre Landsret møde i retsbygningen, Bredgade 59,

København.

Som dommere fungerede landsdommerne Engler, Mogens Kroman og Benedikte

Holberg (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

16. afd. kære nr. B-52-09:

Gældssaneringssag   

vedrørende

Indkærede, tidligere Ansøger.

Ingen var mødt eller indkaldt.

Der fremlagdes kæreskrift af 26. december 2008, hvorved Ballerup Revision har kæret

Sø- og Handelsrettens Skifterets kendelse af 17. december 2008 (G-66/08-D) om

gældssanering for Indkærede, tidligere Ansøger, skifterettens fremsendelsesbrev af 2.

januar 2009 og udskrift af skifterettens retsbog indeholdende den kærede afgørelse.

Kærende har nedlagt påstand om, at kendelsen om gældssanering ophæves, subsidiært

at sagen hjemvises til skifteretten til fastsættelse af højere dividende.



- 2 -

Kærende har til støtte for sin påstand gentaget de synspunkter, der blev fremført for

skifteretten, og har desuden anført, at Indkærede, tidligere Ansøger i forbindelse med et

møde med revisionsfirmaet i januar 2005 har erkendt uberettiget at have modtaget

sygedagpenge med 127.649 kr. for indkomståret 2004. Det er endvidere anført, at

Indkæredes, tidligere Ansøger bolig er for stor, og at der bør tages højde herfor ved

fastsættelsen af dividende.

Skifteretten har ved sagens fremsendelse henholdt sig til kendelsen.

De modtagne bilag var til stede.

Efter votering afsagdes sålydende

k e n d e l s e :

Landsretten finder, at Indkærede, tidligere Ansøger ved den manglende momsafregning

over en længere periode og antagelsen af sort arbejdskraft har tilsidesat sine

forpligtelser i forbindelse med ledelsen af virksomheden på en sådan måde, at der ikke

for tiden er grundlag for at meddele gældssanering, jf. konkurslovens § 231 a, stk. 2, nr.

1, og stk. 3. Landsretten ophæver derfor skifterettens kendelse.

T h i   b e s t e m m e s :

Skifterettens kendelse af 17. december 2008 ophæves.

Kæreafgiften tilbagebetales til kærende.

Retten hævet.

(Sign.)